Шупашкар каçĕсем
Çакна Шупашкарăн лăпкă каçĕсем юрăпа пăтраштармалла мар

Шупашкар каçĕсем — XX ĕмĕр варринче халăхра, çавăн пекех  чăвашсем хушшинчи юрăçсен, пултарулăх ушкăнĕсен репертуарĕсенче анлă сарăлнă  юрăсенчен пĕри. Григорий Хирпÿ композитор Александр Галкин сăввипе çырнă. 

Григорий Хирпÿ — РСФСР халăх артисчĕ (1974).

Александр Галкин — Чăваш республикин халăх поэчĕ (1997)

Юррăн сăвви 

Шупашкар каçĕсем
Анлă Атăл çине
Уйăх кĕмĕл сапсан,
Шупашкар ытамне
Кăн-кăвак каç анать шăвăнса.

Хушса юрламалли:

Шупашкар каçĕсем,
Юмахри пек каçсем,
Ах! 
Ах ăçта-ши тата
Ах ăçта-ши тата пур вĕсем?

Савăнаççĕ яшсем,
Йăл кулаççĕ куçсем...
Каччисен çумĕнче
Акăшсем пек çÿреççĕ хĕрсем.

Хушса юрламалли:

Садсенчи шăпчăксен
Пит хитре юррисем:
Чунсене çĕклесе
Çуратаççĕ хĕрÿ туйăмсем

Хушса юрламалли:

Тÿпере çăлтăрсем,
Çĕр çинче çăлтăрсем
Ĕмĕрне те асран
Каяс çук Шупашкар каçĕсем.

Кашни куплетри юлашки икĕ йĕркине икшер хут юрламалла.

Юррăн кĕвии 
Григорий Хирпÿ — РСФСР халăх артисчĕ (1974).

Юррăн кунçулĕ

Хайлав — юрăçсен, пултарулăх ушкăнĕсен репертуарĕнче

Асăрхавсем

Каçăсем 
 "Пĕчĕк çеç путене" юрă, Комсомольски 3-мĕш ача садне çÿрекенсем юрлаççĕ

Чăвашла юрăсем
Григорий Хирпӳ юррисем
Чăваш юррисем
Юрăсем, алфавитпа
Шупашкар çинчен хывнă юрăсем
Александр Галкин сăввипе çырнă юрăсем